R O M Â N I A

 JUDEŢUL HUNEDOARA

 MUNICIPIUL DEVA

 Direcția juridica și administrație publică locală

**R A P O R T**

la proiectul de hotărâre privind eliberarea din funcție a viceprimarului municipiului Deva, domnul Ilieș Gabriel Nelu

Direcția juridică și administraţie publică locală, din cadrul aparatului de specialitate al primarului, analizând Referatul de aprobare întocmit de domnii consilieri locali Petrui Ioan Dorin, Iorga Ovidiu Gabriel, Iacob Petru Florin, Sav Nicu, Bălan Jean Florin, Bobora Mircea Flaviu, Moraru Călin Constantin, Moș Ovidiu și Pogocsan Ferdinand Zoltan privind eliberarea din funcție a viceprimarului municipiului Deva, domnul Ilieș Gabriel Nelu, supune atenţiei consiliului local următoarele:

Domnul Ilieș Gabriel Nelu a fost ales în funcția de viceprimar al municipiului Deva prin Hotărârea Consiliului local nr.6/2021.

Potrivit prevederilor art.152 alin.5 din Ordonanța de urgență a Guvernului nr.57/2019, privind Codul administrativ, cu modificările și completările ulterioare, eliberarea din funcţie a viceprimarului se poate face de consiliul local, prin hotărâre adoptată, prin vot secret, cu majoritatea a două treimi din numărul consilierilor în funcţie, la propunerea temeinic motivată a primarului sau a unei treimi din numărul consilierilor locali în funcţie.

Având în vedere Referatul de aprobare prezentat de domnii consilieri locali, privind eliberarea din funcție a viceprimarului municipiului Deva, domnul Ilieș Gabriel Nelu, înregistrat la Primăria municipiului Deva sub nr.17274/2022,

În conformitate cu prevederile art.152 alin.5 și 6, ale art.139 alin.6 din Ordonanța de urgență a Guvernului nr.57/2019, privind Codul administrativ, cu modificările și completările ulterioare, supunem atenției plenului Consiliului local proiectul de hotărâre privind eliberarea din funcție a viceprimarului municipiului Deva, domnul Ilieș Gabriel Nelu.

 Director executiv, Comp. administrație publică

 Direcția juridică și administraţie publică locală Adriana Pogan

 Oana Mura